<classify> Waziri Mkuu, Kassim Majaliwa ameitangaza tume ya kuchunguza ajali ya kupinduka kivuko cha Mv Nyerere na kusababisha vifo vya watu 227.Ameitangaza tume hiyo kwenye Kikiji cha Bwisya katika Kisiwa cha Ukara wilayani Ukerewe.Kwa mujibu wa taarifa ya Ofisi ya Waziri Mkuu, tume hiyo ina wajumbe saba na itaongozwa na Mkuu wa Majeshi Mstaafu, Jenerali George Waitara.Majaliwa ameiagiza ianze kazi mara moja na ikamilishe kazi hiyo ndani ya mwezi mmoja.Amewataja wajumbe wa tume hiyo kuwa ni Mbunge wa Ukerewe, Joseph Mkundi, Mhandisi Marcelina Magesa, Wakili Julius Kalolona, na Katibu Mkuu wa Umoja wa Wanawake Tanzania UWT, Queen Mlozi. Wengine ni SACP Camillus Wambura na Mkurugenzi wa Idara ya Maafa katika Ofisi ya Waziri Mkuu, Bashiru Taratibu Hussein.Amemwagiza Mkuu wa Majeshi, Jenarali Venance Mabeyo asimamie uundaji wa tume hiyo na kuainisha mahitaji yanayotakiwa haraka na pia afuatilie utekelezaji wake. MV Nyerere ilipinduka saa saba mchana Septemba 20 mwaka huu jirani na mwalo wa Bwisya.Hadi sasa jumla ya watu 41 wameokolewa na wengine 227 wamepoteza maisha baada ya miili mingine mitatu kupatikana leo asubuhiimeeleza taarifa hiyo.  <topic>: kitaifa 